Publication: Magyar Közlöny
Issue: MK-2003-80 (Year: 2003, Number: 80)
Era: 1990-2004
Section: 1997. évi CXLIV. törvény módosítása
Paragraph Index: 227

(5) A Gt. 253. §-ának (1) bekezdése helyébe a következõ rendelkezés lép: „(1) A részvénytársaság az alaptõkéjét alaptõkén felüli vagyonával vagy annak egy részével felemelheti, ha a számviteli törvény szerinti, az elõzõ üzleti évre vonatkozó éves beszámolójának mérlege vagy a tárgyévi közbensõ mérlege alapján a tõkeemelés fedezete biztosított, és a részvénytársaság alaptõkéje a tõkeemelést követõen sem haladja meg a számviteli törvény szerint helyesbített saját tõke összegét. Ha az alaptõke felemelésérõl — a 245/A. § alapján — az igazgatóság határozhat, az igazgatóság jogosult — a felügyelõ bizottság elõzetes jóváhagyását követõen — a közbensõ mérleg elfogadására is. Az alaptõkén felüli vagyon fedezetének megállapításával összefüggésben az éves beszámolóban és a közbensõ mérlegben foglaltakat a mérleg fordulónapját követõ hat hónapon belül lehet figyelembe venni.”

Source: https://magyarkozlony.hu/hivatalos-lapok/2ea0e168a9792efdeb899d8224663aa0a7148657/dokumentumok/1571e4bf7fd4517e2718676f7cadc9c1c1bf7479/letoltes